b"\n_START_ARTICLE_\nP\xc3\xbablic destinatari\n_START_PARAGRAPH_\nP\xc3\xbablic destinatari, p\xc3\xbablic objectiu, objectiu de la publicitat o mercat potencial, s\xc3\xb3n el que s'anomena en angl\xc3\xa8s target (objectiu). Aquest concepte s'utilitza habitualment en publicitat per a designar al destinatari ideal d'una determinada campanya, producte o servei. T\xc3\xa9 directa relaci\xc3\xb3 amb el M\xc3\xa0rqueting._NEWLINE_Con\xc3\xa9ixer les actituds d'un p\xc3\xbablic destinatari enfront de les campanyes i els diferents mitjans de comunicaci\xc3\xb3 fa m\xc3\xa9s f\xc3\xa0cil contactar-los i arribar amb el Missatge adequat i optimitzant el retorn de la inversi\xc3\xb3. Analitzar el comportament del consumidor d'un p\xc3\xbablic destinatari espec\xc3\xadfic \xc3\xa9s molt important a l'hora de decidir la promoci\xc3\xb3._NEWLINE_En el moment de definir el p\xc3\xbablic destinatari \xc3\xa9s necessari aclarir les variables demogr\xc3\xa0fiques i/o sociogr\xc3\xa0fiques. Una vegada conegut el p\xc3\xbablic destinatari, caldr\xc3\xa0 examinar les seues caracter\xc3\xadstiques i esbrinar qu\xc3\xa8 els mou a actuar com ho fan i, per tant, qu\xc3\xa8 els mou a la compra._NEWLINE_El no con\xc3\xa9ixer el p\xc3\xbablic objectiu de la publicitat portar\xc3\xa0 a decisions amb un gran cost financer sense cap retorn."